దేశంలో 25కి చేరిన కరోనా మరణాలు: కేంద్ర ఆరోగ్య మంత్రిత్వ శాఖ | Prajasakti::Telugu Daily
Home » తాజా వార్తలు » దేశంలో 25కి చేరిన కరోనా మరణాలు: కేంద్ర ఆరోగ్య మంత్రిత్వ శాఖ
న్యూఢిల్లీ‌ : కేంద్ర ఆరోగ్య మంత్రిత్వ శాఖ సంయుక్త కార్యదర్శి లవ్ అగర్వాల్ మీడియా సమావేశంలో కరోనా పరిస్థితులపై తాజా వివరాలు వెల్లడించారు. దేశంలో ఇప్పటివరకు 979 కరోనా పాజిటివ్ కేసులు ఉన్నట్టు తెలిపారు. దేశం మొత్తమ్మీద 25 మంది కరోనాతో మృతి చెందారని వివరించారు. మృతి చెందినవారిలో ఎక్కువగా మధుమేహ వ్యాధి, బీపీ, కిడ్నీ వ్యాధులు, హృదయ సంబంధ వ్యాధులు ఉన్నట్టు తేలిందని పేర్కొన్నారు. కాగా, దేశంలో కరోనా అధికంగా ఉన్న ప్రాంతాలను గుర్తించేందుకు ప్రయత్నిస్తున్నామని చెప్పారు. గడిచిన 24 గంటల్లో 6 రాష్ట్రాల్లో కొత్తగా 106 పాజిటివ్ కేసులు నమోదయ్యాయని, ఆరుగురు మృతి చెందారని పేర్కొన్నారు.
ఆసుపత్రుల్లో కరోనా బాధితులు, ఇతర రోగులను వేరు చేసే ప్రక్రియ కొనసాగుతోందని అన్నారు. అయితే, ఇప్పటికిప్పుడు వెంటిలేటర్ పై ఎంతమంది ఉన్నారన్న సమాచారాన్ని పంచుకోలేమని, రాష్ట్రాల నుంచి పూర్తి సమాచారం వచ్చిన తర్వాత మరిన్ని వివరాలు తెలియజేస్తామని లవ్ అగర్వాల్ ఓ ప్రశ్నకు సమాధానంగా చెప్పారు. అటు, గూడ్సు రైళ్ల ద్వారా ఆహార ధాన్యాలు, చక్కెర, ఉప్పు, పెట్రోలియం, బొగ్గు సరఫరా చేస్తామని కేంద్రం పేర్కొంది. గత 5 రోజుల్లో 1.25 లక్షల వ్యాగన్ల ద్వారా నిత్యావసర వస్తువుల రవాణా జరిగిందని వెల్లడించింది.
Tags: Corona-deaths-reaching-25-country-Union-Ministry-Health-news ap-news covid-19 telugu-flash-news telugu-breaking-news ap-political today-news amaravathi-news ap-Lockdown-news andrapradesh-news national-news inter-national-news
desamlo 25ki cherina karona maranaalu: kendra aarogya mantritva saakha | Prajasakti::Telugu Daily
Home u taja vaartalu u desamlo 25ki cherina karona maranaalu: kendra aarogya mantritva saakha
neudillie : kendra aarogya mantritva saakha samyukta kaaryadarsi lav agarwal media samavesamlo karona paristhitulapai taja vivaraalu velladinchaaru. desamlo ippativaraku 979 karona pajitive kesulu unnattu telipaaru. desham mottammeeda 25 mandi karonatho mruti chendaarani vivarinchaaru. mruti chendinavaarilo ekkuvagaa madhumeha vyaadhi, bp, kidni vyaadhulu, hrudaya sambandha vyaadhulu unnattu telindani perkonnaru. kaga, desamlo karona adhikamgaa unna praantaalanu gurtinchenduku prayatnistunnamani cheppaaru. gadichina 24 gantallo 6 rashtrallo kottagaa 106 pajitive kesulu namodayyaayani, aaruguru mruti chendaarani perkonnaru.
aasupatrullo karona baadhitulu, itara rogulanu vaeru chese prakriya konasagutondani annaru. ayithe, ippatikippudu ventilator pai entamandi unnaranna samaachaaraanni panchukolemani, rashtrala nunchi puurti samacharam vachina tarvaata marinni vivaraalu teliyajestaamani lav agarwal oo prasnaku samaadhaanamgaa cheppaaru. atu, goodsu railla dwara aahaara dhaanyaalu, chakkera, uppu, petrolium, boggu sarafara chestamani kendram perkondi. gatha 5 rojullo 1.25 lakshala vyaaganla dwara nityavasara vastuvula rawana jarigindani velladinchindi.
Tags: Corona-deaths-reaching-25-country-Union-Ministry-Health-news ap-news covid-19 telugu-flash-news telugu-breaking-news ap-political today-news amaravathi-news ap-Lockdown-news andrapradesh-news national-news inter-national-news